પાંચજન્યના તાજા અંકમાં 'સંજુ' ફિલ્મની ખુબ જ આલોચના કરવામાં આવી છે. સંઘના મુખ્યપેઇઝની કવર સ્ટોરી 'કિરદાર દાગદાર' માં લખેલુ છે, 'સંજુ ફિલ્મ બનાવવા પાછળ રાજકુમાર હિરાનીનો ઉદેશ્ય શું સંજય દત્તની છબીમાં ચાર-ચાંદ લગાવવાનો છે કે બૉક્સ ઓફિસ પર પૈસા એકઠા કરવા? શું સંજય દત્તની જિંદગી એવી લાગે છે કે જેમાં યુવાનોને શીખવા જેવુ છે? મુંબઈનો ફિલ્મ ઉદ્યોગ માફિયાઓ અને અન્ડરવર્લ્ડને પ્રસારિત કરવા માટે ફિલ્મ બનાવી રહ્યો છે? તે જ સંજય દત્ત છે, જેની 1993માં મુંબઇમાં બોમ્બ વિસ્ફોટમાં આરોપીઓ સાથે સાંઠગાંઠ હતી, જેના માટે તેમને જેલની સજા પણ થઈ. '